
RAPORT 

asupra proiectului de Lege pentru ratificarea Protocolului, semnat la Skopje, 
la 27 februarie 2008, pentru amendarea Acordului dintre Guvernul Român 
şi Guvernul Macedonean privind promovarea şi protejarea reciprocă a investiţiilor, semnat la Bucureşti, la 12 iunie 2000
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului, semnat la Skopje, la 27 februarie 2008, pentru amendarea Acordului dintre Guvernul Român şi Guvernul Macedonean privind promovarea şi protejarea reciprocă a investiţiilor, semnat la Bucureşti, la 12 iunie 2000, trimis cu adresa nr. PL-x 433 din 23 iunie 2008, înregistrată sub  nr. 21/104 din 24 iunie 2008.
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr.691 din  10 iunie 2008.

Comisia pentru politică externă, conform avizului nr. PL-x 433 din            8 septembrie 2008, a avizat favorabil proiectul de lege, în forma prezentată.
Iniţiativa legislativă supusă dezbaterii are ca obiect de reglementare ratificarea Protocolului  semnat la Skopje, la 27 februarie 2008, pentru amendarea Acordului dintre Guvernul Român şi Guvernul Macedonean privind promovarea şi protejarea reciprocă a investiţiilor, semnat la Bucureşti, la 12 iunie 2000. Încheierea prezentului Protocol Adiţional este necesară întrucât asigură aplicarea art.307 al Tratatului instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi şi dreptul comunitar. Protocolul este supus procedurilor legale cerute de legislaţiile respective ale Părţilor (art.4) şi urmează să intre în vigoare la data ultimei notificări scrise prin care se comunică îndeplinirea procedurilor legale necesare în acest scop (art.5).
Protocolul adiţional fiind un tratat internaţional bilateral semnat la nivel guvernamental, prin care se aduc modificări la Acordul privind promovarea şi protejarea reciprocă a investiţiilor, care a fost ratificat prin Legea nr.146/2001, potrivit art.19 alin.(1)  lit. h) din Legea nr.590/2003 privind tratatele, este supus Parlamentului spre ratificare prin lege. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 9 septembrie 2008. 

La dezbaterea acestei iniţiative legislative, din totalul de 21 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.
În urma examinării propunerii legislative şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului, semnat la Skopje, la 27 februarie 2008, pentru amendarea Acordului dintre Guvernul Român şi Guvernul Macedonean privind promovarea şi protejarea reciprocă a investiţiilor, semnat la Bucureşti, la 12 iunie 2000, în forma prezentată de iniţiator.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
       PRESEDINTE                                                             

      Mihai TUDOSE                                                        

                                                             SECRETAR                                                                                                                                                                                  

                                                             Cornel POPA                                                                                                                                           

                                                                                                              Consilier parlamentar                                                                                                                     

                                                                                                                                      Graziella Segărceanu   

Vă înaintăm, alăturat, RAPORTUL asupra proiectului de Lege pentru ratificarea Protocolului, semnat la Skopje, la 27 februarie 2008, pentru amendarea Acordului dintre Guvernul Român şi Guvernul Macedonean privind promovarea şi protejarea reciprocă a investiţiilor, semnat la Bucureşti, la 12 iunie 2000, trimis, spre dezbatere în fond, cu adresa nr. PL-x 433 din 23 iunie 2008, înregistrată sub              nr. 21/104 din 24 iunie 2008.
În raport cu obiectul şi conţinutul său, proiectul de lege face parte din categoria legilor ordinare.

